[{"text_idx": "#000000", "text": "13. augustil toimusid Lahemaa rahvuspargis esimesed Eesti meistrivo\u0303istlused kepiko\u0303nnis. Eesti meistrid selgitati va\u0308lja 10-kilomeetrisel distantsil. Vo\u0303istlused viidi la\u0308bi 15. Lahemaa Elamusmaratoni raames ning rada kulges Kolgaku\u0308la terviseradadel, millel oli nii to\u0303use kui languseid."}, {"text_idx": "#000001", "text": "Vo\u0303istlusrajale suundus 27 vo\u0303istlejat ning meistritiitleid jagati 4 vanuseklassis. 10km raja la\u0308bis ko\u0303ige kiiremini Rainer Treilmann, kes tuli u\u0308htlasi Eesti meistriks meeste vanuseklassis. Ko\u0303ige osavo\u0303turohkemas seeniorite vanuseklassis tuli naistest meistriks Erika Juhansoo ja meestest Aleksei Teres\u030cts\u030cenkov. Juunioride vanuseklassi parim oli Annaleen Ojaperv ning veteranide vanuseklassis viisid meistritiitlid koju Tiina Peep ja Andrus Treu."}, {"text_idx": "#000002", "text": "Hea sportlik vorm ning pealehakkamine to\u0303i vo\u0303idu \u2013 kiireim mees Rainer Treilmann oli enne meistrivo\u0303istlusi ka\u0308inud mo\u0303ned korrad kepiko\u0303ndi o\u0303ppimas. Rainer to\u0303i va\u0308lja raja kohta: \u201c...olid ja\u0308rsud to\u0303usud ja langused ning kitsas rada puujuurikatega, kus hoogu pidi lu\u0308kkama sambla ja taimede vahelt. See oli ku\u0308ll huvitavam, aga raske oli o\u0303iget tehnikat sellise raja peal hoida...\u201d. Sellegi poolest kiidavad rajakohtunikud Raineri head tehnikat ja ausat vo\u0303istlemist. Kuna Rainer on varasemalt tegelenud aktiivselt jooksmisega, siis to\u0303i ta va\u0308lja ka kepiko\u0303nni ja jooksu vo\u0303rdluse: \u201cKepiko\u0303nni puhul huvitav ta\u0308helepanek veel, et pulss oli sama ko\u0303rge kui jooksus. Aga ei tundunud u\u0308ldse, et oleks ko\u0303rge olnud. Na\u0308iteks juunis oli Narvas EMV poolmaratonis, kus minu keskmine pulss oli 184 Garmini pulsikella ja\u0308rgi, siis kepiko\u0303nnis 10 km oli see ta\u0308pselt sama.\u201d"}, {"text_idx": "#000003", "text": "Naiste meister Erika Juhasoo kiidab vo\u0303istlusja\u0308rgselt raja reljeefi, mis esialgu tundus ka talle raske, kuid ei olnud u\u0308letamatu. To\u0303usude languste kohta jagas Erika muljeid: \u201c... pigem oli see mo\u0303ttes, et tehnika oleks o\u0303ige ja ei hakkaks jooksusammu tegema\u201d. 10-kilomeetrine distants tundus Erika jaoks ta\u0308pselt paras ning Erika on valmis ka ja\u0308rgmisel aastal vo\u0303istlusjoonele asuma."}, {"text_idx": "#000004", "text": "Vo\u0303istluse peakohtunikuks oli Rene\u0301 Meimer."}, {"text_idx": "#000005", "text": "Eesti meistrivo\u0303istlused kepiko\u0303nnis 2023, medalistid"}, {"text_idx": "#000006", "text": "11. hooajal toimub rekordarv elamusretki ja elamusmaratone"}, {"text_idx": "#000007", "text": "Kepiko\u0303nni kui liikumisviisi tutvustamine u\u0308lekaalulistele lastele ja noortele"}, {"text_idx": "#000010", "text": "Juhendajate ta\u0308iendkoolitus ja kohtunike koolitus"}]